LidanRubinov/Halacha-QA huggingface dataset:
שאלה: כשרות מזולה: רכשתי מרגרינה של "מזולה", חצי שומן, והופתעתי לגלות שיש רק רבנות חיפה בעוד שלשאר יש בד"ץ. רציתי לדעת מה הסיבה והאם כצרכן מהדרין אוכל להשתמש בזה כמוצר בעל כשרות בדרגת מהדרין?
תשובה: כדאי לשאול את הרב חגי בר גיורא את השאלה הזאת. הוא ראש מחלקת תעשייה וחרושת ברה"ר. 0506221702
שאלה: ללא נושא: יש איסור חדש בחטיפי נטור ואלי?יש כשרות של האו יו. זה תלוי בתאריך ייצור?
תשובה: כמעט כל גופי כשרות בחו"ל לא מקפידים על אסור "חדש" ולכן יתכן שהמוצר הוא מכיל "חדש". אם תאריך היצור הוא לפני חודש אוגוסט למיינם אז אין חשש. אבל מאוגוסט ועד ט"ז בניסן יתכן שתהיה בעיה. אבל חשוב לציין שאם יש על המוצר "אישור הרה"ר לישראל" אז אין חשש כי הרבנות לא נותנת אישור אם יש חשש חדש.
שאלה: משמעות חלום: אינני יודעת אם זה המקום לשאול, אבל אנסה בכ"ז. חלמתי בער"ש האחרון שאני נמצאת בגן גדול שנראה ממש כמו גן עדן. מסביבי המון עצים פורחים וצבעוניים והכל שקט ופסטורלי. ראיתי שתי ציפורים עפות ומתיישבות על ענף, תוך שהן מצייצות במרץ. סליחה על הקלישאה, אבל האווירה היתה ממש קסומה. לידי עמד איש שאני לא מכירה והסביר שהציפורים מבטאות מזל ושפע. שהן בעצם מעין שיקוף של "זוג יונים", משהו שאני עתידה לחוות בקרוב. רציתי לשאול את הרב האם יש משמעות לחלום? אשמח לתשובה. ויישר כח!
תשובה: המשמעות היא שאת משתוקקת לחיים של עדינות ושמחה. דהיינו למשיח צדקנו.
שאלה: הדיחו אותי, מה ה  רוצה לסמן לי בזה?: א י חייל מגב משוחרר הייתי מועמד לקורס קצינים,במהלך השרות עשיתי עבירת תעבורה שמנעה ממני המשך גיוס לקבע לא משנה מה עשיתי עם מי דיברתי ואיזה מכתבים שלחתי לארגון פשוט נעצרתי ונחסמתי.אפשר להגיד שמאז אני מתפלל מניח תפילין ומתפלל מעומק ליבי שהשם ישמע שברצוני להתגייס חזרה.השאלה שלי מה השם רוצה לסמן לי בזה שביצעתי עבירה וזה מונע את הגיוס שלי לקבע?האם זה לטובה? לשלילה?האם זה לא הזמן לחזור לקבע?אלא בשלב מאוחר יותר?ואם בכלל אני יחזור לקבע?.אני מתפלל מעומק ליבי שהשם ישמע את רצוני למרות שהוא יודע
תשובה: דור יקירי! צר לי על מה שקרה לך, אני מאד מבין אותך, זה מתסכל לא להתקבל לקורס חשוב שכזה ואני גם מאד גאה בך שפתחת לפני את הנושא החשוב הזה שקרוב ללבך, אני אשתדל לעזור בדברי כמה שיותר, כדי שתעבור את התקופה הזאת בצורה הטובה ביותר. אני מאמין שכל מה שה  עושה הכול זה לטובה, איך זה לטובה? אנחנו לא יודעים איזה תהליך ה  מתכנן לכוון אותנו, משה רבנו ביקש לדעת את דרכי ה, וה  אמר לו: תראה את אחורי ופני לא יראו כלומר אתה תראה איך אני מתנהל בעולם רק אחרי שדברים קורים ולא לפני, כל שכן אנחנו לא יודעים למה זה מוביל אותנו רק אחרי הרבה זמן, אפשר לשער, שיכול להיות שה  רוצה להגיד בזה שזה לא הזמן, אולי בשלב יותר מאוחר או לא הכיוון, או שתתרכז בדברים אחרים, שתוציא לפועל כוחות וכשרונות אחרים שטמונים בך, אולי ה  רוצה להציע לך עבודה אחרת יותר טובה, אולי ה  רוצה שתתבונן יותר עם עצמך, יותר חשבון נפש להתבונן בדרך חיים שאתה מעצב לעצמך, לגבש את הזהות שלך, בפרט שבגלל זה התחלת להתפלל ולהניח תפילין, זה הזמן אולי להשתנות, לשנות, לשפר, לתכנן, לרצות, לשאוף. למשל, מה שקרה אתי, שנה שעברה, באותו שבוע שינו לי את המערכת שלוש פעמים פעם הורידו לי שעות ופעם הוסיפו לי שעות, וזה גרם לי להתחזק בזה שאני לא זה מי שמחליט על הפרנסה אלא נטו ה  יתברך, הוא מכוון אני רק עושה את עצמי שאני משתדל, כדי להראות שאני רוצה, להראות קצת רצינות והשתדלות, וכך אני יותר מתקרב אליו, מתפלל אליו ובעצם תלוי בו. בזמן בריאת העולם, כתוב שהארץ חטאה, שהיא צוותה להוציא עץ פרי, שטעם העץ כטעם הפרי, והיא הוציאה עץ שעושה פרי, בעצם מה היה החטא? אלא מה שנגרם הוא שהענף, העץ, הוא הדרך אל המטרה והפרי הוא המטרה, וכך זה כל מה שקורה לנו, הפער בין הדרך למטרה היא פער עצום, הדרך למטרה, עוברת דרך הרבה ניסיונות, הרבה הסתר פנים, הרבה אכזבות, אבל בסופו של דבר, ההסתר הוא מגיע לפרי, אם היה טעם העץ כטעם הפרי, כלל לא הייתה שאלה, הכול היה מובן למה היה לנו מה שעבר עלינו. אבל עדיין טעם העץ הוא לא כטעם הפרי, ועוברים עלינו דברים שלכאורה מונעים אותנו, חוסמים אותנו, ואנחנו לא יודעים למה, אבל אנחנו כן יכולים לשער מה אפשר לעשות עם זה, כמו שאמרנו לעיל. מה שנדרש מאיתנו זה ללכת עם השכל הישר, עם ההיגיון שלנו, למשל להתפלל, לנסות שוב להתקבל, כמו שעשית, יותר מזה זה לא בידינו, ומה שאין באפשרותנו לעשות, נסמוך על הקב"ה שמכוון את הדברים יותר טוב מהבנתנו, נשאיר לו לנהל את העולם. אני מאמין בך שאתה תעבור את התקופה הזאת, בצורה הבריאה והטובה ביותר, תוך כדי הסתכלות חיובית ואופטימית על המציאות, שאותה מנהל ה  יתברך. ואני מאמין שבסופו של דבר אם לא תתקבל סופית, אז אתה תמצא בעצמך כוחות גדולים, אפיקים חדשים, להמשיך הלאה בכל הכוח והעוז. חן הדוא"ל שלי chencorcos gmail.com
שאלה: הפלה טבעית: לפני חודשיים עברתי הריון שהסתיים בהפלה טבעית ללא צורך בהתערבות רפואית בשבוע 6 וחצי. היום שוב בהריון שבוע 8, נצפה ברחם רק שק ללא עובר או דופק, הרופא המליץ לחכות לעוד שבוע ובמידה ולא יתפתח לבצע הפלה. מה עליי לעשות? עדיין ללא ילדים וכבר מיואשת.
תשובה: אוי. נתחיל במעט החדשות הטובות: את נכנסת להריון, וההריון נקלט. זה כבר צעד ראשון נפלא. עולה אפוא שיש אופק גדול בעזרת ד  להצלחת הריון בעתיד. ואין להתייאש. להפך. ומתוך כך לפנות פנימה, לכאב ולתסכול, ולשהות בהם. ובאמת הדבר כואב מאוד מאוד. אני מציע לך להכיר גם את הספר של הרב אברהם סתיו "וכחלום יעוף". אפשר שתמצאי שם נתיב מסוים שידבר אלייך. ואל תשכחי לבשר לנו גם שמחות. והרבה חיזוק
שאלה: מקרר בשבת: התחלתי לשמור שבת לאחר החגים כל שבת יותר ויותר הדבר שמציק לי זה המקרר שקנינו לפני מספר שנים ואין לי מתג לכיבוי האורות מהשרות של המקרים מבקשים המון כסף מעל 500 שקל עבור המתג ואין באפשרותי כרגע היות ואני לא עובדת בנתיים אני מבקשת מהילדים או מבעלי ואני יודעת שזה אסור אני חייבת להכניס את האוכל שלא יתקרר ולהכיל את המשפחה. מה אני אמורה לעשות?
תשובה: ברוב מוחלט של המקררים אפשר להוציא את המנורה לשבת, או להדביק נייר דבר על המתג בשבת. יש לזה פיתרון פשוט, אלא שאיני יכול לתאר לך אותו כי אני לא מכיר את המקרר שלך, ואת כל סוגי המקררים. כדאי אפוא לפנות לשכן דתי שמכיר את הדברים השונים ויוכל להראות לך טכנית כיצד לעשות זאת.
שאלה: תפילין: זוהי שנת הבר מצוה של בני ורציתי לשאול האם יש תפילין שאינו עשוי מעור של חיה? ואם כן היכן אפשר לקנות? ששון
תשובה: תפילין חייבים להיות מעור, ואין שום אפשרות להניח תפילין שלא עשויים מעור בהמה. ושמחה גדולה
שאלה: שאלה הלכתית.: כבוד הרב, לקחתי על עצמי לא לחטוא באיזה נושא מסוים, אבל נפלתי וחטאתי בו. מה אפשר לעשות? אני מרגישה חרטה גדולה ומצטערת מאוד על שעשיתי את זה. כאילו הרגשתי לפני שעשיתי זאת שיצר הרע מעודד אותי לעשות ומוצא לי סיבות ללמה לעשות, ואח"כ אני מרגישה שאני כלכך מצטערת שעשיתי את זה, וכאילו נמאס לי שאני נופלת בזה. אשמח שתייעץ לי, וגם בזה שלקחתי על עצמי משהו ולא הצלחתי לקיים את זה, האם זה דין כמו נדר? חטאתי שנפלתי בזה שלקחתי על עצמי משהו ולא הצלחתי בו? מראש,
תשובה: האם אפשר להציע לך דרך אחרת? ראשית, לקרוא את זה: ומתוך זה לראות כי החרטה אינה מובילה לשום מקום. ואז אפשר לפנות לדרך אחרת. לעולם התיקון. צעד ראשון כבר עשית   את רוצה לא לחטוא בנושא מסוים. נפלא. עכשיו לשרטט דרכים איך עומדים בניסיונות שמרחיקים אותך מלממש את המטרות שלך. ולהתחיל לנוע לקראת. ולהצליח. ואם נופלים   לקום שוב, ולנסות שוב. האם זה לא יותר טוב?
שאלה: טיפול פסיכולוגי אצל מטפלת: האם לגבר מותר לעבור טיפול פסיכולוגי אצל מטפלת אשה?
תשובה: אני מצטער על העיכוב בתשובה. שאלה זו מורכבת מאוד, בשל העובדה שיש שיקולים לשני הצדדים. מחד גיסא, טיפול פסיכולוגי מתרחש בדרך כלל בתנאים של "ייחוד" ללא הפרעה של גורמים אחרים, ובכלל הוא נוגע במקומות אינטימיים ויוצר קשר מסוים בין המטפלת והמטופל. מאידך גיסא, מדובר בהרבה מאוד מחסומים (כגון מחסומים חוקיים, והסכנה לאיבוד רשיון העבודה), באתיקה מקצועית של אי-יצירת קשר אינטימי בין המטפלת למטופל, ובכך ש"בעבודתה טרידא", כלומר: שהיא עסוקה בעניין המקצועי. מה אפוא הדבר הנכון לעשות? אם מדובר באפשרות לבחור במטפל למטופל ובמטפלת למטופלת   זה הדבר הנכון ביותר לעשותו, ועל ידי כך כלל לא נכנסים למקומות האלה. אם מדובר במישהי שיש לה יכולות מקצועיות ממוקדות המתאימות דווקא כאן, או סיבות משמעותיות אחרות   הדבר מותר, תוך שמירה על צניעות והתמקדות בטיפול ולא בשום דבר אחר. ובהצלחה
שאלה: שיבולת שועל: האם יש מוצר בשוק של שיבולת שועל שלא צריך בדיקה? אם לא בבקשה תפרט איך בודקים כי באתר כל השאלות מפנות לסרטון שלא עולה ואין לי דרך לדעת.
שאלה: בחירת שם לתינוקת.: מתלבטים בבחירת שם לתינוקת,כבר קצת מתוסכלים, בעלי רוצה שם אחד ואני שני,אולי אם תוכל לייעץ לנו איזה שם יותר מתאים מבחינת היהדות או בכלל.אולי. דריה או מילה? מראש.
תשובה: ראשית, אני מקווה ומברך אתכם בלידה נעימה ומשמחת, ועוד יותר - שאלו יהיו הדברים שעליהם תתווכחו ולא על דברים חמורים יותר. מה שקובע את עולמה של התינוקת תלוי כמובן באהבה ביניכם, באהבה שלכם אליה, בחינוך, במידות הטובות וכדו. לא השם שלה יקבע את גורלה. על כן, הגיעו להסכמה משותפת על שם ששניכם אוהבים, וכשהוא יינתן על ידי שניכם באהבה - זה החשוב ביותר. אני כמובן גם מציע שיהיה לו ניחוח יהודי, אבל אם אתם אוהבים משהו אחר - גם מותר.
שאלה: הלכה: לפי מה שקראתי בשולחן ערוך,לא מברכים על שתית קפה, אבל עם הקפה מהול בתבלין (הל למשל) האים צריך לברך? וכן אם אני שותה משקה ממותק ומברך עליו הכול נהיה בדברו,ואח"כ מוסיף סירוף,כך שנוצר משקה חדש,האים יש צורך לברך שוב?
תשובה: אני לא בטוח שהבנתי את כוונתך. גם על קפה מברכים ברכה ראשונה. לגבי ברכה אחרונה, יש מחלוקת, בשל העובדה ששותים אותו לאט, והרווח גדול, ויש הטוענים שלא מברכים. ברם, זה לא קשור לתבלין. לפיכך, מברכים פעם אחת על המשקה הממותק שאתה שותה, ואין צורך לברך מחדש גם אם אתה מוסיף סירופ.
שאלה: בחירת שם לילדה: הרב, רציתי לשאול בקשר לשם יעל. האם הוא מתאים לבת שנולדה בשעה טובה בי"ט חשוון בשעה 14:20. שם ההורים רינת ובני. מה אתה חושב על השם? ואם אפשר להסביר?
תשובה: לשואל דעתי היא שהעיקר הוא ששניכם מרוצים מהשם והבחירה מביאה לכם שמחה ונחת. גורלה של התינוקת נקבע בעיקר ע"פ החינוך שההורים יתנו לה, והאהבה והשמחה של בני הזוג היא מרכיב חשוב. מקובל לא לבחור בשם שמסמל דבר רע או שם של אדם רשע. אבל בשם יעל אין בעיה והוא שם ראוי. (גם בתנ"ך יעל היה שם של אשה טובה שסייעה בהצלת ישראל.) אפי קיציס
שאלה: חלום: לפני כ 4 שנים חלמתי חלום שלא עוזב אותי עד היום נראה חלום נבואי חלום שבו מופיע אישה עם כיסוי ראש ואומרת לי שבעוד 7 שנים אימי תמות (חלילה) ולפני כמה ימים חלמתי שאני מגיעה למגדת עיתידות ואני שואלת אותה מה עם אמא שלי והיא אומרת לי אמא שלך תיהיה חולה במחלת הסרטן מחלה קשה אבל היא תצא מזה אני ממש בחרדות ופחדים מהחלומות האלו אשמח לתשובה
תשובה: אפשר לעשות תענית חלום ולהביא את הכל למקומו ב
שאלה: אבולוציה: בגוף האדם יש איברים לא כאלו הכרחיים כגון שיני בינה, תוספתן, שקדים, עצם הזנב. ובגלל זה יש כאלו שטוענים שהם הוכחה לאבולוציה. למה השם ברא איברים אלו והאם הם באמת מהווים הוכחה?
תשובה: לכל חלק בגוף האדם יש משמעות. את המשמעות של חלק מהאברים אנו יודעים, התפקיד של חלקם נודע לנו רק בשנים האחרונות, ואת מה שאיננו יודעים, סביר להניח שנדע בעתיד. העובדה כי איננו יודעים עוד המון דברים על עולם הטבע, איננו הוכחה לדבר, מלבד לכך שאיננו יודעים.
שאלה: שוקולד קינדר ופררו רושר ללא הכשר: קנינו בדיוטי פרי בישראל שני שוקולדים ממותג מפורסם וכשר בד"כ. קנינו קינדר ובנוסף פררו רושר. לאחר מכן התפלאנו לראות שאין סימן כשרות. האם השוקולדים שנקנו כשרים? (לאוכלי חלב נוכרי)
תשובה: בדרך כלל שתי החברות הללו אינן כשרות בכלל. אני מאשר שנמכרים כל יום בעולם מיליוני (אם לא עשרות מיליוני) מוצרים של החברות הללו. וש99  או יותר אינם כשרים. אמנם יש יצור מאד מאד מאד מצומצם וקטן שהוא כשר ברמת כשרות נמוכה ביותר עבור מדינת ישראל. מין הסתם מייצרים "כשר" פעם או פעמים בשנה ורק מספר ימי יצור ורק חלק מהמוצרים וכו. ולכן אין לסמוך על זה כלל וכלל. ואולי כאן המקום לחזור על מה שכתבנו כבר הרבה מאד פעמים. 1. לא אוכלים מוצר בלי כשרות מפורשת. 2. חברה גדולה בינלאומית מייצר במפעלים שונים הפרוסים בכל רחבי העולם. אם המוצר כשר במפעל אחד זה לא אומר שהוא כשר במקום אחר. למשל: "פרינגלס" "TIK TAC" "MENTOS" ועוד הרבה מוצרים. הרבנות מפרסמת על המוצרים הללו וכדאי לעקוב אחרי הפרסומים שלה. לדוגמא-
שאלה: משחת שניים: לאחרונה רכשתי משחת שניים אריוודית על בסיס צמחי ללא ציון כשרות האם צריך הכשר אשמח לתשובה בהרחבה ו
תשובה: אנו מצטערים מאד אבל זה לא המקום לתשובות בהרחבה. זה שו"ת קצר ומתומצת. וגם כבר נענו המון תשובות על הנושא הזה באתר. וחלק מהן בהרחבה עיין
שאלה: תיונים: יש בידי קופסת תיונים של חברת Brooke bond אני רואה גם סמל של חברת unilever אין סימן כשרות. האם אפשר לדעת ע"פ רכיבים?
תשובה: יתכן שכן, אולם לא שלחתם את הרכיבים ולכן כרגע איננו יכולים לדון האם הוא כשר או לא. אולם באופן כללי אין לאכול שום מוצר שאין עליו הכשר מוכר ובוודאי שאין לאכול מוצר שאין שום ציון כשרות. ועם כן זה יש לפעמים יוצאי מין הכלל. למשל תה ירוק או שחור בלי שום תוספות אבל כאשר יש תוספות ובפרט תמציות טעם, ריח או צבע אין לאכול בלי הכשר.
שאלה: אפונה יבשה: השריתי את האפונה היבשה ללא בדיקתה למשך לילה שלם ושטפתי היטב במסננת. האם מספיק?
תשובה: אפונה יבשה אינה טעונה שרייה לפני הבדיקה. אלא כך בוררים אותה
שאלה: המתנה בין בשר לחלב: האם צריך ללכת לפי הבעל במספר שעות בין בשר לחלב? כלומר אם אני שומרת 6 שעות והוא 3 שעות אז מותר לי לשמור גם 3 שעות?
תשובה: לא חייבת, אבל מותר לך לעבור לשלוש שעות.
שאלה: בצל ירוק: קניתי בצל ירוק מחברת י.ש. ירקות עליים. ראיתי שהופיעה תשובה באתר זה שחברה זו אינה מוכרת לכם. השריתי את הבצל הירוק במי סבון יותר משלוש דקות ושטפתי היטב. האם עליי לבדוק עוד? מה לחפש? איפה התולעים עלולות להיות?
שאלה: הומו, אטיקה, זוגיות, גנטיקה: הרב, אבא שלי הומו, וגם אני. האם יש להסיק מכך שישנה סבירות שאם אנשא גם ילדיי שלי יהיו בעלי נטיות הפוכות? האם זה אמור להיות גורם משפיע בהחלטה שלי להביא ילדים לעולם? האם אני צריך לספר לחברה שלי שאבא שלי הומו? (עלי היא יודעת, אך לא על אבא.)
תשובה: ראשית, אני מצטער על העיכוב בתשובה. לשאלה שאתה עוסק בה יש רבדים שונים, ואנסה לפרק אותם. בראשונה, זו שאלה מדעית. העולם המדעי אינו יודע לומר האם הומוסקסואליות היא גנטית. יש לכך סימנים מסוימים (שכיחות אצל תאומים וכדו ), אבל חלק מסימנים אלה אפשר לפרש בצורה אחרת, ובכל מקרה הממצאים אינם מובהקים. ההערכה אצל גנטיקאים היא שיש מרכיב גנטי מסוים, אולם הוא משמעותי הרבה פחות מממצאים גנטיים אחרים, ויש השפעה גדולה מאוד של האפי-גנטיקה עליו. לפיכך, גם אם יש חד מיני או מינית במשפחה   ההתחשבות בנושא הגנטי היא נמוכה מאוד, ויותר טוב להתעלם מזה. גם כשמדובר בעולם החיים שלכם   אביך ואתה   זה עדיין רחוק מאוד מלראות זאת כנושא גנטי. בשל כך, גם אין שום סיבה שבעולם לא להביא ילדים לעולם. אפילו כשמדובר בנשאות גנטית של סרטן אין אנו נמנעים מלהביא ילדים לעולם, ובוודאי שבמצב כזה. אלה החיים וזו המציאות, ואנחנו נועדנו להתמודד איתם ולא לעשות שיקולים מסובכים של מי ראוי להיוולד ומי לא. לגבי לספר לחברה שלך: השאלה היא היכן אתם נמצאים במערכת הקשר שביניכם. בדרך כלל, עדיף שלא יהיו מחסומים והסתרות בין בני זוג ההולכים להינשא. ואשמח לעזור עוד.
שאלה: שער הרחמים: ידוע לי שלפי המסורת היהודית, המשיח יעבור דרך שער הרחמים באחרית ימים. עכשיו, השער מזוהה עם אותו שער שמתואר ביחזקאל מ"ד א -ג, שכתוב עליו שהוא סגור ושהוא יישאר סגור. רק מה, יש בעיה בתיארוך, כי שער הרחמים המוכר לנו כיום נבנה רק במאה השביעית, בערך בתקופה הביזנטית. האם יכול להיות שהתיאור בספר יחזקאל התייחס לשער אחר? מראש
תשובה: השער הנוכחי בנוי על הריסות שער קדום. בנוסף אכן לא ודאי לנו שזהו השער עליו ניבא יחזקאל, יתכן ממקום מזרחי אחר בהר, או מכיוון אחר יעויין משנה מידות פרק ד. ודאי לנו ששכינה תשוב להתגלות בהר בית ד, בע"ה במהרה בימינו כשנהיה ברי הכי לכך. מתי וכיצד? לאלוקים פתרונים.
שאלה: טבילת כלים לנפה חשמלית: בנפה חשמלית מפלסטיק. החלק של השתי וערב עצמה היא מנירוסטה האם צריך טבילה? במידת האפשר לפרט דין של כלי שרובו פלסטיק ורק חלק ממנו נירוסטה מה דינו.
תשובה: לעניין המתכת - אם יש לה חשיבות והיא באה במגע עם המזון - צריך לטבול את חלק המתכת. לעניין הנפה - יש מחלוקת אם צריך לטבול. עיין שתי דעות בקישורים להלן. לא צריך לטבול כן צריך לטבול
שאלה: שם ממלכת ישראל: זה ישמע מגוחך אבל זה מעסיק אותי המון. נכון שממלכת ישראל נקראה על שם יעקוב אבינו כי אנחנו מצאצאיו של יעקוב? אז למה לא נקראנו ממלכת אברהם הרי ההבטחה הראשונית הייתה לאברהם אבינו?
תשובה: משום שהצד הלאומי בישראל הופיע רק אצל בני יעקב אשר שכולה אין בהם, וכולם נושאי סגולת השם
שאלה: לינת לילה בביצה קשה בתוך כריך: אני מכינה כריך לילדים לביה"ס כבר בלילה ושמה במקרר. האם כריך עם חומוס וחצי ביצה נחשב כביצה שעבר עליה הלילה?
תשובה: אין בעיה ל לינת לילה" כאשר הביצה כבר נהפכה ל"מאכל". לכן גם כאן אין בעיה כי הביצה נמצאת ביחד עם חומוס ולחם וכו. עיין שו"ע הרב חו"מ הל  שמירת הגוף סע  ז  ערוך השולחן יור"ד סקט"ז סע  כ"ב כף החיים יור"ד סקט"ז ס"ק צ"ב
שאלה: שאלה על תשובתך בנושא קורבן תמיד: איך אדם היה מקריב כל יום קורבן, מאיפה יש לו גדוד כל כך גדול של בהמות, ולא אדם גדוד? ואיך הכהנים היו אוכלים כל כך הרבה קורבנות? תשובה גלעד שטראוס אתר כיפה: שום אדם לא מקריב כל יום קרבן. במקדש היו מקריבים בקביעות כל יום, תמיד של שחר ותמיד של בין ערביים. קרבן תמיד ועוד קרבנות רבים לא נאכלו אלא נשרפו על המזבח. מן הסתם הגיעו למקדש בכל יום עוד אנשים שהקריבו קרבן או קרבן חטאת. אפשר שבכל יום הוקרבו עשרות רבות של קרבנות. היו במקדש מאות כהנים כך שהאכילה לא הכבידה עליהם (מלבד בימי חג בהם הוקרבו מאות קרבנות). יש קרבנות שכהנים לא אוכלים בכלל (עולה) יש כאלה שהחלק של הכהן הוא מעט מתוך הבהמה כולה (חטאת). שאלה על התשובה: האם זה אומר שכל בוקר היו מגיעים כל העם לראות את הקרבת קורבן התמיד או שהכוהנים היו עושים את זה בשביל כל העם והם בכלל לא היו צריכים להיות נוכחיים? במידה והתשובה שהעם לא צריכים להיות נוכחיים, מה טעם הקריאה כל בוקר של כל העם את פרשת קורבן התמיד, הרי זה תפקיד הכהנים, אז מדוע שלא רק הם יקראו?
תשובה: הכהנים מקריבים במקדש עבור כל העם. העם מחבר עצמו להקרבת הקרבן שנעשית במקדש בכך שכל אחד מתפלל על כך במקומו: תפילת שחרית כנגד תמיד של שחר ותפילת מנחה כנגד תמיד של בין הערביים.
שאלה: קניית בגדים: בעוד כחודש אני צריכה ללדת בעזרת ה רציתי לדעת אם מבחינת ההלכה מותר לי לקנות בגדים לילדה שתיוולד לי בעזרת ה או שצריך לחכות לאחר הלידה?
תשובה: מן הדין אין כל בעיה, אבל רבים לא קונים מחשש לעין הרע. עייני בקישורים
שאלה: תרומות ומעשרות: רכשנו לאחרונה בית ובו קיימים עצי פרי שפירותיהם הבשילו בשנת השמיטה. כדי לאכול מפירות אלו האם עלי לבצע הפרשת תרומות ומעשרות רגילה? או משהו נוסף בשל שנת השמיטה? מראש רונן
תשובה: הפירות של שנת השמיטה הם הפקר, ולכן אין בהם חיוב תרומות ומעשרות, אמנם כל זה הוא רק אם התקיימו ג  תנאים, והם: בפירות שגדלו בארץ ישראל. בפירות שהם בבעלותו של יהודי. שהיהודי הפקיר את פירות שדהו. יהודי שלא הפקיר את פירות שדהו, חייבים הם בתרומות ומעשרות, אמנם בלי ברכה. בפירות של גוי שגדלו בארץ ישראל ישנה חלוקה, והיא: אם גמר המלאכה (מירוח) נעשה ע"י גוי: הפירות פטורים מתרומות ומעשרות. אם גמר המלאכה (מירוח) נעשה ע"י יהודי: הפירות חייבים בתרומות ומעשרות, אך בלי ברכה. פירות, ירקות ותבואה של אוצר בית דין חייבים בתרומות ומעשרות, אך בלי ברכה. מתוך
שאלה: האנושות אחרי בני נח: איך יתכן שמבני נח - אשר היו כ-2200 שנים לפנה"ס(המבול התרחש כ-1150 שנים אחרי הבריאה) - "נפרדו הגויים בארץ אחר המבול"? הרי יש שושלות שקדמו בשנים רבות ל-2200 שנים לפנה"ס, שלא פסקו עד מעט לפנה"ס - לדוג : שושלת הפרעונים התחילה כ-3150 לפנה"ס ונמשכה כ-3000 שנים, ידוע מספר שושולתיה ויש גם את רוב שמות הפרעונים ששלטו בכל שושלת, כולל תקופותיהם. ( מקור מצרים לפי הכתוב בתורה הוא בני חם(בראשית י ו). ובכלל, איך נוצרו כה הרבה אנשים ועמים רק ב-600 שנים שבין בני נח לאברהם?
תשובה: נושא מורכב - לשמחתי מצאתי חומר שעוסק בדיוק בכך. עיין בקישור
שאלה: הררכיה ברשימת המומלצים: ראיתי את רשימת המומלצים של כושרות. יישר כוחכם. שאלתי היא: האם יש הררכיה בין הכשרויות השונות בתוך רשימת המומלצים ואם כן מהי (כלומר, מהו ההכשר המהודר ביותר, מהו ההכשר השני וכו )?
תשובה: כמובן שברשימת הבשר והעופות הבד"צים שוחטים יותר המתינות ועושים יותר בדיקות וכו (והמחיר בהתאם לכך). אבל גם המשחיטת של הרבנות המופיעות שם הם כשר למהדרין. ברשימת ירקות העלים כתוב מפורש שבכל החברות ברשימה העלים כל החברות יוצאות נקיות אחר שרייה ושטיפה אחת וכולם עומדים בתקן שאיריות ריסוס של מדינת ישראל.
שאלה: אולם לילות קסומים בחפץ חיים: רציתי לדעת האם אתם מכירים את אולם לילות קסומים בחפץ חיים. א. האם ניתן לסמוך עליו למי שמעוניין בכשרות מהדרין? ב. אם לא ניתן לסמוך על הסטנדרט של האולם כמהדרין, מה נדרש לעשות כדי להביא לידי כך שהמקום כן יהיה מהדרין באירוע שלי? ג. האם ישנם דגשים ספציפיים לאולם זה?
תשובה: א,ב,ג- יש שם תעודת כשרות רגילה ולכן זו כשרות רגילה. באופן כללי קשה מאד להפוך מקום של כשרות רגילה לכשרות מהדרין. עיין
שאלה: אבלות בזמן החתונה: אני וארוסתי עתידים להתחתן בעוד מספר חודשים, כנראה שנתחתן בראש חודש אדר ב. לפני כשבוע וחצי סבתא של ארוסתי נפטרה, בני המשפחה של ארוסתי מאוד קשורים אחד לשניה. קראתי שהורים יכולים לרקוד ולשמוח בכל ערב החתונה. האם גם הדודים אשר אבלים גם יכולים לשמוח? מדובר במשפחה מאוד מלוכדת אשר אין לי צל ספק שהסבתא הייתה שמחה שכולם ירקדו וישמחו בחתונה שלנו. האם יש היתר כלשהו שהדודים יוכלו לרקוד ולשמוח ולא רק בזמן החופה אלא להיות שותפים בכל מהלך ערב החתונה? ב מראש,
תשובה: מותר להשתתף רק בחופה. לרקוד אי אפשר בשום דרך. אפשר להשאר גם בהמשך החתונה כמי שמשרת את הקרואים. עיין בקישורים
שאלה: בחירת שם: לפני חמשה חודשים ילדתי עובר ללא רוח חיים לפני שהנכסתי להריון בקשתי מבורא עולם שהתבסר בפרי בטן ואז אמרתי שאם הלד בן הקרא לו אליאל ואם הלד בת הקראה לה אליה ותמיד אמרתי בלי נדר בעזרת השם אך לצערי הולד נולד ללא רוח חיים שאלתי לרב אם הוכל להשתמש בשמות האלה לבקש שוב מבורא עולם לפרי בטן ולהגיד את השמות שהקרא להם או שעדיף להחליף שם? כבוד הרב
תשובה: לעצם הבעיה אני ממליץ לך לפנות למכון  פועה. לעניין קריאת שם, אולי עדיף להמתין עד שיוולד ילד ורק אז לחשוב על שם? לעניין השמות עצמם: על פי המקובלים לא רצוי לשלב שם ד  בשם שאינו מסורתי. עדיף לתת שמות מהתנ"ך. במקרה דומה לשלך חנה העניקה את השם  שמואל. אפשר לקרוא  אליהו, אלחנן, נתנאל וכו  כך לילדה לקרוא הודיה וכד  עייני תשובה ארוכה בענייני שמות מברך אתכם שתזכו במהרה לזרע של קיימא.
שאלה: כשרות קפה: לרב במפעל עלית צפת מייצרים כמה סוגים שונים של קפה נמס מיובש בהקפאה שכתוב שהם מיוצרים בארץ. סוג אחד הוא מהדרין בהשגחת הרבנות צפת וסוג אחר (קפה פרא אפריקאי) הוא בהשגחה רגילה של הרבנות צפת בתוספת OU השאלה היא האם קפה זה הוא ברמת כשרות מהדרין? ואם כן מדוע הרבנות לא נותנת עליו הכשר מהדרין?
תשובה: את זה צריך לשאול את המשגיח של המפעל.
שאלה: אבלות: אבא שלי נפטר לא מזמן ורציתי לדעת: למה "קדיש" היא 11 חודשיים ו- 1 אחד? למה לא כל השנה (ה-12 חודש)? וגם רציתי לדעת: חמי אמר שיש מנהג להפסיק אחרי 11 חודש ואחר כך להמשיך עד סוף השנה. יש כזה דבר?
תשובה: יש מנהגים שונים, עיין בקישור
שאלה: בן מתארח אצל בת: לך כבוד הרב, אני מכירה בחור שחוזר בתשובה והוא ביקש ממני להתארח אצלי בשבת וגם לישון אצלי. אני לא יודעת אם יש איסור על זה אבל אני מרגישה שזה לא נכון ולא צנוע. מה אתה אומר? ואם באמת אסור אז למה? מראש!
תשובה: את מרגישה נכון מאוד! גם אם אפשר למצוא לכך פתרון הלכתי, להרגשה שלך יש משקל מכריע. זה ודאי לא צנוע. תציעי לו שיתארח אצל בנים ויכיר אצלם את השבת.
שאלה: פלאפל: שמעתי שלא בוררים את החומוס ממנו מכינים את הפלאפל במסעדות, האם זה נכון? תזכו למצוות!!
תשובה: הוראת הרה"ר היא לברור. מבחינה הלכתית ניתן להסתפק בבדיקה מדגמית כי טוחנים את החומוס. אם ראית שלא בוררים אז יש לפנות באופן מידי לרבנות המקומית.
שאלה: הרבנות טירת הכרמל: לכבוד הרב, רציתי לשאול האם אפשר לסמוך על הכשר רבנות טירת כרמל בסנדוויצים סגורים באריזה עם גבינות וירקות בפנים? ומה לגבי אם הסנדוויץ עם פסטרמה?
תשובה: לא נתתם לנו מספיק פרטים כדי לברר. יכול להיות כמה חברות של כריכים שם. אז תחזור אלינו בבקשה וציין את שם החברה ורמת הכשרות הכתובה על השקית.
שאלה: מרגישה ריקנית.: כבר מלא זמן שאני חושבת על זה. אני מרגישה ריקנית. אני לא בתנועת נוער, לא יוצאת אחהצ- ערב לבילויים ורוב הזמן נשארת בבית, קצת עם המשפחה,חברות קרובות,שב, מבחנים עבודות. אני מרגישה שהידע שלי מסתכם בלימודים של האולפנה (שאותם אני שוכחת בד"כ שניה אחרי המבחן.) ולא מעבר. אני מרגישה צורך להתקדם בהשכלה הכללית, למצוא תעסוקות בוגרות לשעות אחה"צ, ועל הדרך להתקדם ברמה הרוחנית- שכאן חשוב לי לציין שעד כמה שהאולפנה דתית ואידיאלסטית,ההתקדמות הרוחנית שלי נשארת במקום- כך שאם אני רוצה להתקדם, אני צריכה ליזום ולעשות זאת רק בעצמי. אני לא יודעת מאיפה להתחיל, מה לעשות, איך להתקדם ולא להשאר במקום. אני מרגישה שיש לי עוד הרבה מה ללמוד, שאני מפספס הרבה ידע ואני מודאגת. קצת קשה לי למקד את השאלה, מקווה שמספיק מובן. אשמח מאוד לשמוע מכם, לקבל המלצות, רעיונות וכו.
תשובה: הדר יקרה, איזה כיף לך שיש לך נפש כזו, שמתגעגעת למשהו טוב ורוצה לגדול באמת. בואי נעשה סדר. נתחיל במה שיש לך כבר, במה שקרוב אליך. כותבת לך כמה נקודות שאולי יכולים לתת לך כיוון: (1)את גם ככה באולפנא. אז בואי נעשה את הכי טוב ממה שקיים. איך את בשיעורי אמונה וחינוך? אוהבת? מתחברת? זה מדבר אליך? אם כן, כדאי לך לשמור את הדברים הטובים האלה לעצמך ככה תתחילי. אם אין מבחן על השיעורים האלה אז יופי וגם אם הלימוד הוא לבגרות את יכולה להפיק ממנו הרבה טוב. איך? למשל תכיני לך מחברת אמונה יפה כזאת עם עטיפה כיפית ותכתבי בה את השיעורים. ואז יהיה לך כיף לחזור על השיעורים בבית, לכתוב לעצמך הערות ולהמשיך ללמוד גם. יש בית מדרש באולפנא או לימודי העשרה למי שרוצה? אם יש אולי תנסי לראות אם זה מתאים לך? אם לא, אולי יש מדרשה באזור שאת גרה שיכולה לעניין אותך? יש לך שאלות באמונה? חפשי קודם כל באולפנא דמות שמדברת אליך, שתוכלי לפתוח את הלב בפניה ולשאול. זה יכול להיות מורה, מדריכה או כל דמות חינוכית אחרת. (2)יש הרבה ספרים באמונה ובעבודת ה  שכתובים בשפה עכשווית ונוגעת, אם את רוצה המלצות אשלח לך בשמחה. (3)בעיני כדאי מאוד להמשיך להשקיע בחברות שעושות לך טוב וגורמות לך לרצות לגדול. דברי איתן, תקבעו להפגש גם אחרי הלימודים לשיחות עומק ולימוד משותף. (4)נעבור לתחום נוסף. הבית שלך. כדאי לך לבחור כמה דברים שאת עוזרת בהם. תוך כדי כדאי לחזק קשרים משפחתיים עם ההורים והאחים. להיות סבלנית גם כשקשה, לחייך יותר ולשתף. כי זה מה שהולך איתנו להמשך החיים ומגדיר אותנו כבני אדם. (5)חוץ מזה את יכולה לחפש מקומות להתנדבות. זה יכול להיות עבודה עם ילדים עם צרכים מיוחדים, אריזת מזון למשפחות נזקקות, סיוע לקשישים. יש המון אפשרויות צריך רק לחפש וצריך שזו תהיה נתינה בתחום שאת אוהבת. (6)ועוד דבר, תתחילי לאסוף בתוכך בנפש הארות ורגעים של הכרה בטוב שלך, בכוחותיך, במילים הטובות שאת אומרת, בהתקרבות לעצמך ותשמרי אותם בפנים קרוב ללב ותחליטי שעל גבי הטוב הזה את הולכת ומוסיפה עוד טוב ומרחיבה אותו ומחזקת אותו כל יום מחדש. מקוה שקצת עזרתי אם לא, מוזמנת לשאול שוב. חנוכה שמח ומלא אור, ממני נועה,